# ธีรเทพ วิโนทัย
ธีรเทพ วิโนทัย หรือ ลีซอ (เกิด 16 กุมภาพันธ์ พ.ศ. 2528) อดีตนักฟุตบอลชาวไทย ในตำแหน่งกองหน้า เขาเคยลงเล่นให้กับหลายสโมสรในไทยลีก ได้แก่ เมืองทอง ยูไนเต็ด, บางกอกกล๊าส, เพื่อนตำรวจ, แบงค็อก ยูไนเต็ด, ชลบุรี และ โปลิศ เทโร (รวมถึงในสมัยที่ยังใช้ชื่อสโมสรว่า บีอีซี เทโรศาสน)

ธีรเทพเริ่มโด่งดังและเป็นที่รู้จักจากการลงเล่นฟุตบอลทีมชาติไทย ชุดแชมป์ซีเกมส์ ครั้งที่ 21, 23 และ 24 ส่วนซีเกมส์ครั้งที่ 22 เขาได้เป็นเพียงแค่ตัวสำรอง ในซีเกมส์ครั้งที่ 23 ธีรเทพสามารถทำแฮตทริกได้ในนัดชิงชนะเลิศที่พบกับเวียดนาม ช่วยให้ทีมชาติไทยคว้าเหรียญทองในการแข่งขันซีเกมส์ 8 สมัยซ้อน เขายิงประตูให้กับทีมชาติไทยชุดอายุไม่เกิน 23 ปีในกีฬาซีเกมส์ได้รวมทั้งสิ้น 14 ประตู

ธีรเทพ วิโนทัย ประกาศเลิกเล่นอย่างเป็นทางการ โดยลงเล่นนัดสุดท้ายเกม โปลิศ เทโร เอฟซี เปิดสนามบุญยจินดารับการมาเยือนของ นครราชสีมา มาสด้า ในวันอาทิตย์ที่ 27 พ.ย. 2565

 ประวัติ 
ธีรเทพ เกิดเมื่อวันที่ 16 กุมภาพันธ์ พ.ศ. 2528 ที่กรุงเทพมหานคร เขาเป็นบุตรของนางพรสมจิต กับนายเทพไชย วิโนทัย ผู้สื่อข่าวกีฬาหนังสือพิมพ์เดลินิวส์ มีน้องชาย 1 คน ชื่อวัชรเทพ วิโนทัย

เขาจบการศึกษาชั้นอนุบาล ประถมศึกษา และมัธยมศึกษาตอนต้น ที่โรงเรียนกรุงเทพคริสเตียนวิทยาลัย และจบการศึกษาชั้นมัธยมศึกษาตอนปลาย จากโรงเรียนเบรนต์วูด ประเทศอังกฤษ และจบการศึกษาระดับปริญญาตรีที่คณะครุศาสตร์ จุฬาลงกรณ์มหาวิทยาลัยรู้จักคน รู้จักข่าว ธีรเทพ วิโนทัย ไทยรัฐออนไลน์ สืบค้นเมื่อ 23 ธันวาคม พ.ศ. 25638 ปีเต็มแห่งความพากเพียร! “ลีซอ ธีรเทพ” เรียนจบ จุฬาฯ แล้ว campus.campus-star 21 ต.ค. 2559 สืบค้นเมื่อ 23 ธ.ค. 2563

ชีวิตส่วนตัว ธีรเทพสมรสกับอภิสรารัชต์ จิรเดชพงศ์ เมื่อวันที่ 12 พฤศจิกายน พ.ศ. 2566คนลูกหนังแห่ร่วมยินดี! ลีซอ ธีรเทพ ควง "น้องเฟี๊ยต" วิวาห์สุดชื่นมื่น (ชมภาพชุด)

 การเล่นฟุตบอล 
เริ่มเล่นฟุตบอลครั้งแรกตั้งแต่อายุ 8 ปี ขณะเรียนอยู่ชั้น ป.3 และมี อาจารย์ทองแดง หรุ่นขำ เป็นผู้สอนฟุตบอลท่านแรก ลงแข่งขันฟุตบอลนักเรียนของกองทัพอากาศ เป็นรายการแรก และได้รางวัลรองชนะเลิศอันดับ 1 โดยต่อมาได้นำทีมคว้าแชมป์ นอร์เวย์คัพ 3 สมัยซ้อน

เมื่อวันที่ 8 กรกฎาคม พ.ศ. 2544 ได้เซ็นสัญญากับทีมชุดเยาวชนสโมสรฟุตบอลคริสตัลพาเลซ ต่อมาในปี พ.ศ. 2547 เซ็นสัญญากับทีมชุดเยาวชนสโมสรฟุตบอลเอฟเวอร์ตัน เป็นนักฟุตบอลเยาวชน 1 ใน 3 คน ที่ได้ร่วมโครงการ "ช้างไทยไปเอฟเวอร์ตัน" โครงการ 1 ประกอบด้วย ธีรเทพ, สมปอง  สอเหลบ และ รัตตพล  ปิยวุฒิสกุลย้อนวันวาน!! นักเตะไทยไปฝึกฟุตบอลและเซ็นสัญญากับสโมสรพรีเมียร์ลีก

 บีอีซี เทโรศาสน (1) 
ในปี พ.ศ. 2549 ร่วมทีมฟุตบอลไทยพรีเมียร์ลีกครั้งแรกกับทีมสโมสรฟุตบอลบีอีซี เทโรศาสน โดยยิงประตูแรกให้ทีมได้ในเกมส์ไทยพรีเมียร์ลีก ซึ่งเปิดบ้านเอาชนะทีมสโมสรฟุตบอลสุพรรณบุรี 5-0 เมื่อวันที่ 13 พฤษภาคม 2549 จากนั้นก็เป็นกำลังสำคัญของทีมเรื่อยมา และยิงในลีกได้ 10 ประตูหลังจบฤดูกาล 2550 (ฤดูกาล 2549-2550)

ในปี พ.ศ. 2551 โชว์ฟอร์มโดดเด่นทั้งในทีมชาติและสโมสร โดยยิงประตูในลีกได้ 12 ประตูในฤดูกาลเดียว (ฤดูกาล 2551) ทำให้ทีมสโมสรฟุตบอลเคลีร์เซ จากเบลเยียม แสดงความสนใจในการคว้าตัวไปร่วมทีม

 เลียร์เซอ 
ในปี พ.ศ. 2551 ได้เซ็นสัญญาร่วมทีมเลียร์เซอ จากลีกดิวิชัน 2 ของประเทศเบลเยี่ยมแบบไม่มีค่าตัว เป็นเวลา 1 ปีครึ่ง เป็นนักเตะไทยคนที่ 2 ที่ได้เล่นในลีกเบลเยี่ยมต่อจากเอกชัย โพนทองถิ่น ที่เคยเล่นกับทีมลียง ซันจี ลุด ทีมระดับดิวิชัน 3 ระหว่างปี พ.ศ. 2535–2537

ในปี พ.ศ. 2552 หลังย้ายมาเล่นในลีกเบลเยี่ยมยิงประตูแรกและประตูเดียวให้ทีมได้ในเกมส์ลีกโดยเปิดบ้านเอาชนะ โอลิมปิก ชาร์เลอรัว 3–1 เมื่อวันที่ 26 เมษายน 2552 และวันที่ 21 กรกฎาคม 2552 ตัดสินใจย้ายกลับประเทศไทยมาร่วมทีมสโมสรฟุตบอลเมืองทองฯ ยูไนเต็ด ก่อนปิดตลาดซื้อ-ขาย นักเตะเพียง 5 นาที หลังจากที่เขามีโอกาสได้ลงตัวจริงให้ เคลีร์เซ น้อยมาก โดยเป็นสัญญายืมตัว 1 ปีในราคา 2 ล้านบาทเศษ

 เมืองทองฯ ยูไนเต็ด 
ในปี พ.ศ. 2552 ลีซอยิงประตูแรกในการลงสนามนัดแรกให้ทีมได้ในเกมส์ไทยพรีเมียร์ลีกโดยเปิดบ้านเอาชนะทีมสโมสรฟุตบอลทีโอที 3-0 เมื่อวันที่ 9 สิงหาคม 2552 โดยเขาเป็นคนยิงประตูให้ทีมขึ้นนำ 2-0 และยิงในลีกได้ 2 ประตูหลังจบฤดูกาล 2552

ในปี พ.ศ. 2553 ลีซอลงสนามและยิงประตูให้กับทีมได้ในเกมส์ไทยพรีเมียร์ลีก 2 ประตู, ไทยเอฟเอคัพ 2 ประตู, และเอเอฟซีคัพ 2 ประตู แต่ในเลกสองลีซอตัดสินใจย้ายกลับมาร่วมทีมสโมสรฟุตบอลบีอีซี เทโรศาสน หลังจากที่เขามีโอกาสได้ลงตัวจริงให้ทีมเมืองทองฯ ยูไนเต็ดน้อยมาก โดยนัดสุดท้ายที่ลงเล่นให้ทีมสโมสรฟุตบอลเมืองทองฯ ยูไนเต็ด เขาเป็นตัวสำรองและลงสนามใน 10 นาทีสุดท้าย และยิงประตูชัยให้ทีมในนาทีที่ 85 ทำให้เอาชนะทีมสโมสรฟุตบอลการท่าเรือไทย 1-0

 บีอีซี เทโรศาสน (2) 
ในปี พ.ศ. 2553 กลับมาเล่นให้ทีมสโมสรฟุตบอลบีอีซี เทโรศาสนอีกครั้ง และยิงในลีกได้ 5 ประตูหลังจบฤดูกาล 2553 (สโมสรฟุตบอลเมืองทองฯ ยูไนเต็ด 2 ประตู, สโมสรฟุตบอลบีอีซี เทโรศาสน 3 ประตู)

ในปี พ.ศ. 2554 ได้รับเลือกให้เป็นกัปตันทีมสโมสรฟุตบอลบีอีซี เทโรศาสน ในตอนแรกพาทีมที่ตกไปอันดับที่ 9 ในฤดูกาลที่แล้ว กลับมาทำผลงานได้ดีในฤดูกาลนี้ โดยขึ้นไปสูงสุดอันดับที่ 2 ของตาราง ยิงในลีกไปถึง 3 ประตู แต่ต้องมาประสบปัญหาบาดเจ็บกระดูกหน้าแข้งซ้ายร้าวจนต้องหยุดพักไปหลายนัดในฤดูกาลนี้ และยิงในลีกได้ 6 ประตูหลังจบฤดูกาล 2554

แฟนๆสโมสรฟุตบอลบีอีซี เทโรศาสน เรียกเขาว่า เจ้าชายมังกรไฟ

 บางกอกกล๊าส 
ในวันที่ 1 กุมภาพันธ์ พ.ศ. 2555 ลีซอได้เข้าเซ็นสัญญาเป็นนักฟุตบอลให้กับสโมสรฟุตบอลบางกอกกล๊าส เขาทำประตูแรกของเขากับสโมสรบางกองกล๊าสได้เมื่อวันที่ 18 มีนาคม พ.ศ. 2555 ในนัดที่บางกอกกล๊าสพบกับสโมสรฟุตบอลวัวชน ยูไนเต็ด ในการแข่งขันไทยพรีเมียร์ลีก ซึ่งบางกอกกล๊าสเอาชนะไปได้ 2-0 ที่สนามลีโอสเตเดียม และในนัดสุดท้ายของฤดูกาล 2555 ลีซอสามารถทำประตูได้ในนัดที่บางกองกล๊าสบุกไปชนะ สโมสรฟุตบอลวัวชน ยูไนเต็ด ด้วยสกอร์ 1-5

ในปี พ.ศ. 2556 ลีซอได้รับเลือกให้เป็นกัปตันทีมสโมสรฟุตบอลบางกอกกล๊าส

เกษียณ
ธีรเทพประกาศเกษียณจากฟุตบอลอย่างเป็นทางการในวันที่ 28 พฤศจิกายน พ.ศ. 2565ปิดตำนาน! "ลีซอ" ธีรเทพ ประกาศแขวนสตั๊ด ช่วยเทโร ดวล โคราชส่งท้ายอาชีพนักเตะ"ลีซอ" ธีรเทพ เปิดใจหลังตัดสินใจแขวนเกือก หลังนำทีมโปลิศ เทโรเอาชนะนครราชสีมาด้วยการได้ประตูจุดโทษ เขาหยุดเล่นฟุตบอลอาชีพด้วยประตูทั้งหมด 96 ประตูในไทยลีกอำลาน่าจดจำ! ลีซอ-ธีรเทพ เรียกโทษก่อนซัดเองนำชัยโปลิศเทโร ปิดฉากอาชีพนักเตะ'ลีซอ'ปิดฉากค้าแข้งฟุตบอลลีก ในวัย 37 ปีด้วย 96 ประตู เป้าหมาย'นายกสมาคมฯ'

 ผลงานกับสโมสร 
 ฤดูกาล 2549 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
 ฤดูกาล 2550 ยิง 5 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
 ฤดูกาล 2551 ยิง 12 ประตู (สโมสรฟุตบอลบีอีซี เทโรศาสน ได้อันดับ 3 ในลีก)
 ฤดูกาล 2552 ยิง 2 ประตู (สโมสรฟุตบอลเมืองทองฯ ยูไนเต็ด ได้อันดับ 1 ในลีก)
 ฤดูกาล 2553 ยิง 5 ประตู (สโมสรฟุตบอลบีอีซี เทโรศาสน ได้อันดับ 9 ในลีก)
 ฤดูกาล 2554 ยิง 6 ประตู (สโมสรฟุตบอลบีอีซี เทโรศาสน ได้อันดับ 8 ในลีก)
 ฤดูกาล 2555 ยิง 8 ประตู (สโมสรฟุตบอลบางกอกกล๊าส ได้อันดับ 8 ในลีก)

ทำประตูในนามทีมชาติ
 #  วันที่  สถานที่  พบ  ประตู  ผล  รายการ1.  24 กุมภาพันธ์ พ.ศ. 2548  พังงา ไทย    1-1  เสมอ 1-1  คิงส์คัพ 2005 ครั้งที่ 362.  26 มีนาคม พ.ศ. 2549  ชลบุรี ไทย    2-0  ชนะ 5-0  อุ่นเครื่อง3.  26 มีนาคม พ.ศ. 2549  ชลบุรี ไทย    -  ชนะ 5-0  อุ่นเครื่อง4.  8 ตุลาคม พ.ศ. 2550  กรุงเทพ ไทย    4-1  ชนะ 6-1  ฟุตบอลโลก 2010 รอบคัดเลือก5.  6 กุมภาพันธ์ พ.ศ. 2551  ไซตามะ ญี่ปุ่น    1-1  แพ้ 1-4  ฟุตบอลโลก 2010 รอบคัดเลือก6.  15 มีนาคม พ.ศ. 2551  คุนหมิง จีน    1-1  เสมอ 3-3  อุ่นเครื่อง7.  15 มีนาคม พ.ศ. 2551  คุนหมิง จีน    3-2  เสมอ 3-3  อุ่นเครื่อง8.  20 พฤษภาคม พ.ศ. 2551  กรุงเทพ ไทย    5-0  ชนะ 7-0  อุ่นเครื่อง9.  20 พฤษภาคม พ.ศ. 2551  กรุงเทพ ไทย    7-0  ชนะ 7-0  อุ่นเครื่อง10.  25 พฤษภาคม พ.ศ. 2551  กรุงเทพ ไทย    1-0  ชนะ 2-1  อุ่นเครื่อง11.  2 มิถุนายน พ.ศ. 2551  กรุงเทพ ไทย    2-2  แพ้ 2-3  ฟุตบอลโลก 2010 รอบคัดเลือก12.  20 ธันวาคม พ.ศ. 2551  กรุงเทพ ไทย    1-1  ชนะ 2-1  เอเอฟเอฟ ซูซูกิ คัพ 200813.  18 กรกฎาคม พ.ศ. 2552  กรุงเทพ ไทย    4-0  ชนะ 4-0  อุ่นเครื่อง14.  8 พฤศจิกายน พ.ศ. 2552  กรุงเทพ ไทย    1-1  เสมอ 1-1  อุ่นเครื่อง15.  8 กันยายน พ.ศ. 2553  นิวเดลี อินเดีย    1-0  ชนะ 2-1  อุ่นเครื่อง16.  15 มกราคม พ.ศ. 2555  กรุงเทพ ไทย    1-1  แพ้ 1-3  คิงส์คัพ 2012 ครั้งที่ 4117.  26 มกราคม พ.ศ. 2556  เชียงใหม่ ไทย    1-0  เสมอ 2-2  คิงส์คัพ 2013 ครั้งที่ 42

 ผลงานด้านวงการบันเทิง 
 ภาพยนตร์ เรื่อง Love Suck (พ.ศ. 2558) ร่วมกับ เทย่า โรเจอร์

 เครื่องราชอิสริยาภรณ์ 
 พ.ศ. 2548 - 80px เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเบญจมดิเรกคุณาภรณ์